Aino

Aino er eit finsk kvinnenamn, og tidlegare mannsnamn, danna av ordet ainoa, 'einaste'. Aina er ein variant av namnet. Aino har svensk namnedag den 13. juni.

Namnet er brukt i det finske eposet Kalevala, der Aino er den vakre systera til Joukahainen som druknar seg for ikkje å måtte gifta seg med den gamle Väinämöinen. 

mini|Aino Järnefelt, som blei gift med Jean Sibelius.
Under den finske nasjonalromantiske perioden sist på 1800-talet var namnet mykje brukt. Nokre av dei første som fekk det var Aino Järnefelt (gift Sibelius), fødd i 1871, og Aino Krohn (seinare Aino Kallas), fødd i 1878. Etter ein topp i 1917, då over 1200 jenter fekk namnet Aino, sokk bruken utover 1900-talet. Mot slutten av 1990-åra voks han igjen, og i 2006 var Aino blitt jentenamnet som var mest gjeve i landet.«Aino and Eetu top list of most popular children's names» i Helsingin Sanomat, 16. oktober 2007. Lese 25. oktober 2008.

 Bruk 
Namnet er mykje brukt i Finland, der 2 % av kvinner heiter Aino (2008). Det er også ein del brukt i Estland (0,8 % i 2004). I Noreg var det 156 kvinner som heitte Aino i 2008.

 Kjende namneberarar 
 Aino Ackté (1876-1944), finsk sopran
 Aino Kallas (1878–1956), finsk-estisk forfattar
 Aino Aalto (1894–1949), finsk arkitekt og formgjevar
 Aino Hivand (f. 1947), samisk biletkunstnar
 Aino Kannisto (f. 1973), finsk fotokunstnar
 Aino-Kaisa Saarinen (f. 1979), finsk langrennsløpar
 Aino Jensen, dansk-norsk glasskunstnar

 Kjelder 
 Denne artikkelen bygger på «Aino» frå , den 25. november 2008. 


 Fotnotar 

Kategori:Kvinnenamn
Kategori:Finske førenamn
Kategori:Namn knytte til mytologi